Падчас пасяджэння Кацярына Сапега ўручыла Падзячныя пісьмы: галоўнаму ўрачу Лідскай ЦРБ Вадзіму Трубчыку – за актыўны ўдзел у рэалізацыі праекта “Няня замест мамы”, педагогу-арганізатару СШ №17 Святлане Ермаловіч – за развіццё валанцёрскага руху Беларускага таварыства Чырвонага Крыжа. Адзначаны і яшчэ адзін праект, які быў ініцыяваны старшынёй абласной арганізацыі Чырвонага Крыжа Раманіяй Скамарошка, – па прыцягненні да валанцёрства цяжкіх падлеткаў. Летась на Лідчыне быў створаны валанцёрскі атрад “Тэрыторыя дабра”, вялікі ўклад у яго стварэнне і развіццё ўнесла сацыяльны педагог СШ №11 Вольга Асіпенка.